CELEX: C2005/143/71
Language: el
Date: 2005-06-11 00:00:00
Title: Υπόθεση Τ-117/05: Προσφυγή του Andreas Rodenbröker κ.λπ. κατά της Επιτροπής των Ευρωπαϊκών Κοινοτήτων, που ασκήθηκε στις 9 Μαρτίου 2005

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/37
            
         Προσφυγή του Andreas Rodenbröker κ.λπ. κατά της Επιτροπής των Ευρωπαϊκών Κοινοτήτων, που ασκήθηκε στις 9 Μαρτίου 2005
   (Υπόθεση Τ-117/05)
   (2005/C 143/71)
   Γλώσσα διαδικασίας: η γερμανική
   Οι Andreas Rodenbröker, Hövelhof (Γερμανία) κ.λπ., εκπροσωπούμενοι από τον δικηγόρο H. Glatzel, άσκησαν στις 9 Μαρτίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την απόφαση της Επιτροπής της 7ης Δεκεμβρίου 2004, εκδοθείσα σύμφωνα με την οδηγία 92/43/ΕΟΚ του Συμβουλίου (1), με την οποία θεσπίζεται ο κατάλογος των τόπων κοινοτικής σημασίας για την ατλαντική βιογεωγραφική περιοχή όσον αφορά την καταχώρηση των τόπων
               
                           —
                        
                        
                           DE 4117-301 «Sennebäche»
                        
                     
                           —
                        
                        
                           DE 4118-301 «Senne mit Stapellager Senne»
                        
                     
                           —
                        
                        
                           DE 4118-401 «Vogelschutzgebiet Senne mit Teutoburger Wald» και
                        
                     
                           —
                        
                        
                           DE 4118-302 «Holter Wald»,
                        
                     καθόσον θίγονται εκτάσεις, οι οποίες αποτελούν ιδιοκτησία των προσφευγόντων ή έχουν παραχωρηθεί προς κάρπωση (μίσθωση) σ' αυτούς ή υπάγονται στην εξουσία (χωροταξικού) σχεδιασμού των προσφευγόντων·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι της προσφυγής και κύρια επιχειρήματα
   Οι προσφεύγοντες είναι ιδιοκτήτες εδαφών τα οποία, δυνάμει της προσβαλλομένης αποφάσεως, περιελήφθησαν στον κοινοτικό κατάλογο των τόπων κοινοτικής σημασίας, γεγονός που δικαιολογείται λόγω της εμφανίσεως ειδών οικοτόπων και ειδών ζώων που σύμφωνα με την οδηγία περί φυσικών οικοτόπων και άγριας πανίδας και χλωρίδας πρέπει να προστατεύονται.
   Οι προσφεύγοντες ισχυρίζονται ότι
   
               —
            
            
               τα δικαιώματα ιδιοκτησίας τους περιορίστηκαν κατά τρόπο καθοριστικό με την προσβαλλομένη απόφαση όσον αφορά την ελεύθερη διαχείριση των ακινήτων τους και ότι
            
         
               —
            
            
               η παρέμβαση αυτή είναι παράνομη διότι πραγματοποιείται κατά παράβαση τεταγμένου τύπου και με κατάχρηση διακριτικής ευχέρειας, δεδομένου ότι τα φερόμενα ως άξια προστασίας είδη οικοτόπων και είδη ζώων ουδόλως υφίστανται ή, έστω, δεν υφίστανται στον απαιτούμενο -σύμφωνα με τα κριτήρια του παραρτήματος ΙΙΙ της οδηγίας 92/43/ΕΟΚ- βαθμό αντιπροσωπευτικότητας και το απαιτούμενο μέγεθος του πληθυσμού.
            
         
      (1)  Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7).